西灣路

西灣路係中國廣東廣州嘅一條西北-東南走向主幹道，喺荔灣區。東南邊從廣雅路同環市西路嘅交界開始，一直去到西北邊嘅西槎路。而今西灣路重係入槎頭同埋同德圍地區嘅主要馬路。

名
條路因為舊時屬西邊嘅堤邊而改成噉嘅名。

史
呢條路喺1929年搞出嚟，初期從東風西路嘅彩虹橋附近一直去到增埗河邊，直到1934年開通咗西槎路而延伸到槎頭為止。到咗1990年代尾，由於廣州人口越嚟越多，加上有啲人口因嘅拆遷而搬到同德圍住，嗰時凈得雙向2車道，大塞車係家常便飯嘅事，加上有好多工廠廠房兼搞出返學難、上班成日遲到、睇病難、辦證難等一系列嘅社會問題，結果俾好多廣州街坊笑佢做「華山一條路」。2000年代中葉，廣州當地啲新聞媒體講到同德圍街坊啲事之後，政府開始關注嗰帶嘅發展。政府先將附近啲一堆工廠搬走嗮，重搞一系列樓盤工作，除咗將車道整成雙向4車道外，2009年8月開始搞大範圍拆遷改造工作直到2012年8月底搞掂。2012年12月29號，機務段附近嘅轉角位開搞高架橋，直到2014年12月28號通車。

2013年12月4號，環市西路以南嘅西灣路段改名做廣雅路。

敘述
全長1.6km，闊24米，雙向4車道。

經過嘅道路 
條路順序從東南到西北排，加粗嘅字係主幹道：
 環市西路、廣雅路
 站西路
 同德圍南北高架橋
 西槎路

類:廣州主幹道
荔灣區